באליפות העולם בשחייה שנערכה ברומא, איטליה בשנת 1994 זכתה הייזלט בשתי מדליות. מדליית כסף במשחה שליחות 4x100 מטר חופשי בתוצאה של 3:41.50 דקות, אחרי הרביעייה מסין שקבעה שיא עולם חדש 3:37.91 דקות ולפני גרמניה (3:42.94 דקות). מדליית ארד במשחה שליחות 4x200 מטר חופשי בתוצאה של 8:03.16 דקות, אחרי סין שקבעה שיא עולם חדש (7:57.96 דקות) וגרמניה (8:01.37 דקות). נוסף לכך, היא סיימה במקום החמישי במשחה ל-200 מטר חופשי בתוצאה של 2:00.30 דקות, אחרי המנצחת ואן אלמסיק שקבעה שיא עולם חדש (1:56.78 דקות) ובמקום השישי במשחה ל-200 מטר מעורב אישי בתוצאה של 2:16.58 דקות, אחרי המנצחת לו בין מסין (2:12.34 דקות).